Sushi hiro สาขา riverside plaza

ร้าน sushi hiro โดยพื้นฐานเป็นร้านอาหารญี่ปุ่นคุณภาพอยู่แล้ว พร้อมกับโปรโมชั่นที่จัดอยู่บ่อยๆ จึงทำให้เป็นร้านที่เหมาะสมแก่การแวะมาจริงๆ

บรรยากาศร้านสาขานี้ค่อนข้างเล็ก ค่อนข้างอับนิดนึง แต่ก็พอไหว พนักงานบริการช้าหน่อย แต่ก็พอทนได้

เมนูวันนี้สั่งมาหลายอย่างเลย

1.Salmon sashimi
มาสดตามคุณภาพ ชิ้นใหญ่หนาดี สด หวาน อร่อย
2.engawa sushi
คุณภาพดี หนึบ มัน มีโปะมาด้วยต้นหอมซอยราดด้วยพอนซึ เมนูนี้เดอะเบสท์ของร้านเลย
3.salmon kabutoni
หัวปลาแซลมอนต้มซีอิ๊ว วันนี้ทำได้ดีเลย หัวปลามาไม่มีกลิ่น ต้มมาเข้าเนื้อ เครื่องเคียงก็อร่อย เต้าหู้อร่อยมากๆ
4.salmon spicy roll
อันนี้ค่อนข้างเฟล ข้างในเป็นผักสดอะไรก็ไม่รู้ไม่อร่อยเลยออกเหม็นเขียวนิดๆ ข้าวปั้นมาใหญ่เกินไป แต่ซอสข้างบนโอเค เผ็ดๆตามชื่อเมนู

โดยรวมๆถือว่าดี คุณภาพสมราคาหรือเกินราคาด้วยซ้ำ เหมาะกับการไปกินทั้งครอบครัว กินฉลองก็ได้ มื้อนึง 1000-2000 แต่ถือเป็นงานใหญ่ได้เลย

พิกัด riverside plaza เจริญนคร ไปกันเลยยย